ČUVAJMO NAŠ PLANET!

Prije dolaska ljudi, nakon samog nastanka, planeta Zemlja je bila puno “zdravija” i čišća. Drveće i baobabi su slobodno rasli a zatim su “došli” ljudi. Prvi ljudi su živjeli od blagodati planete i uvažavali je, nisu uzimali više nego što im je trebalo.   
Kako je vrijeme prolazilo industrijalizacija je pokretala čovječanstvo, ali vremenom dolazi do prekomjernog naseljavanja planete, što dovodi do deforestacije i izgradnje gradova i industrije. Lijepo je danas da imamo struju i internet, ali silni elektromagnetni impulsi pogubno utiču na planet. Zlonamjerni ljudi postavljaju požare i razne eksplozije, izgrađuju se fabrike koje zagađuju zrak i vodu. Planeta Zemlja nam šalje potrese, kao opomene, radi svojeg dobra i u procesu sravnjava čitava naselja i manje gradove koji je uništavaju. Čovječanstvo se obnavlja i još više uništava, jer ne želimo da naučimo ništa i izvučemo pouku za dobrobit budućih generacija. Planeta u stalnim pokušajima da dopre do svijesti čovječanstva, stvara uragane, cunamije i vremenske nepogode.   
 Ali ništa ne dopire do svijesti onih koji mogu da učine promjene, te se ona truje COVIDom-19 da bi se “očistila” od ljudi i njihove nemarnosti. U nadi da će se ljudska rasa “dozvati pameti” po ko zna koji put, Zemlja “pruža ruku spasa” i ovom pandemijom samo opominje ljude i distancira ih jedne od drugih. Jer, to bi trebalo a i jako teško pada svakom čovjeku , jer su ljudi socijalna bića i treba nam interakcija. Za ovih nekoliko mjeseci kako su stanovnici planete, oni koji su tu podstanari, a uništavaju je na najgori mogući način, prestali da je barem malo uništavaju i eksploatišu, ekosistemi planete se obnavljaju, životinje se vraćaju u svoja staništa i planeta je “zdravija” i sretnija.   
 Ovim videom se diže svjest o čovjekovoj nemarnosti i koliko ustvari oštećujemo ono što nam “poklonjeno”. Sve na svijetu ima rok trajanja i ako se o tome ne brinemo na adekvatan način, taj rok je sve kraći. Moramo da naučimo da živimo s prirodom, da je poštujemo i uvažavamo, a ne da priroda uči da živi sa nama, jer ako ćemo iskreno, ona može bez nas a mi bez prirode , sigurno, nećemo dugo.